93/589/ETY: Komission päätös, tehty 28 päivänä lokakuuta 1993, neuvoston asetuksessa (ETY) N:o 2052/88 määriteltyyn tavoitteeseen 1 liittyvien rakennerahastojen ja kalatalouden ohjauksen rahoitusvälineen maksusitoumus määrärahojen alustavasta jaosta jäsenvaltioiden kesken



Virallinen lehti nro L 280 , 13/11/1993 s. 0030 - 0032

Suomenk. erityispainos Alue 14 Nide 1 s. 0048

Ruotsink. erityispainos Alue 14 Nide 1 s. 0048



KOMISSION PÄÄTÖS, tehty 28 päivänä lokakuuta 1993, neuvoston asetuksessa (ETY) N:o 2052/88 määriteltyyn tavoitteeseen 1 liittyvien rakennerahastojen ja kalatalouden ohjauksen rahoitusvälineen maksusitoumus määrärahojen alustavasta jaosta jäsenvaltioiden kesken (93/589/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (ETY) N:o 2081/93 (2), ja erityisesti sen 12 artiklan 4 kohdan, sekä katsoo, että mainitun asetuksen 12 artiklan 2 kohdassa säädetään, että huomattava osa budjettivaroista keskitetään niille kehityksessä jälkeen jääneille alueille, joita tavoite 1 koskee ja että näiden alueiden hyväksi tehtäviin maksusitoumuksiin käytettävissä olevat varat ovat kaudella 1994-1999 vuoden 1992 hintatason mukaan ilmaistuna 96 346 miljoonaa ecua, neuvosto on antanut 30 päivänä maaliskuuta 1993 asetuksen (ETY) N:o 729/93 (3) kalatalouden ohjauksen rahoitusvälineen perustamisesta, kyseisessä asetuksessa säädetään yhteisön osallistumisesta neljässä jäsenvaltioissa - Kreikassa, Espanjassa, Irlannissa ja Portugalissa - toteutettavien hankkeiden rahoitukseen, mainitun asetuksen 12 artiklan 3 kohdassa säädetään, että rakennerahastojen maksusitoumusmäärärahojen kasvun on kaikkien niiden neljän jäsenvaltion osalta, joita koheesiorahoitusväline koskee, voitava taata, että tavoitetta 1 sekä koheesiorahoitusvälinettä koskevat maksusitoumukset kaksinkertaistuvat reaaliarvoltaan vuosien 1992 ja 1999 välisenä aikana, Edinburgissa 11 ja 12 joulukuuta 1992 kokoontunut Eurooppa-neuvosto teki sen johtopäätöksen, että näiden neljän jäsenvaltion osalta tämä tarkoittaisi noin 85 miljardin ecun suuruista määrää kaudella 1993-1999, kun vähennetään vuoden 1993 ja koheesion rahoitusvälineen määrärahat, rakennerahastojen ja kalatalouden ohjauksen rahoitusvälineen (KOR) maksusitoumuksiin käytettävissä olevat varat ovat näiden neljän jäsenvaltion osalta kaudella 1994-1999 noin 61 505 miljoonaa ecua vuoden 1992 hintatason mukaan, mainitun asetuksen 12 artiklan 4 kohdan ensimmäisessä alakohdassa täsmennetään, että komissio vahvistaa avoimia menettelytapoja noudattaen maksusitoumusmäärärahojen alustavan jaon jäsenvaltioiden kesken kunkin tavoitteista 1-4 sekä tavoitteen 5 b osalta ottaen huomioon aiemman käytännön mukaisesti seuraavat objektiiviset edellytykset: kansallisen vaurauden, alueellisen vaurauden, alueiden väestön ja rakenteellisten ongelmien suhteellisen vakavuuden, mukaan lukien työttömyysaste ja soveliaiden tavoitteiden osalta maaseutualueiden kehitystarpeet; näitä edellytyksiä painotetaan sopivalla tavalla osoitettaessa varoja eri käyttötarkoituksiin, mainitun asetuksen 12 artiklan 5 kohdassa säädetään, että vuosien 1994 ja 1999 välisenä aikana 9 prosenttia rakennerahastojen maksusitoumusmäärärahoista käytetään 5 artiklan 5 kohdan mukaisesti komission aloitteesta käynnistetyn toiminnan rahoittamiseen, neuvoston asetuksen (ETY) N:o 4253/88 (4), sellaisena kuin se on muutettuna asetuksella (ETY) N:o 2082/93 (5), 11 artiklassa säädetään, että rajoitettu osa tavoitteisiin 1, 2 ja 5 b liittyvään yhteisön toimintaan käytettävissä olevista määrärahoista voi koskea myös muita kuin asetuksen (ETY) N:o 2052/88 8, 9 ja 11 a artiklassa tarkoitettuja seutuja, määrärahat eivät saa johtaa tavoitteen 1 kohdealueille asetuksen (ETY) N:o 2052/88 12 artiklan 2 kohdan mukaisesti myönnettyjen määrien alenemiseen, tämän vuoksi on aiheellista varata vähemmän kuin 9 prosenttia tavoitteeseen 1 käytettävistä varoista yhteisön aloitteesta käynnistettyyn toimintaan, ja tämän seurauksena tavoitteeseen 1 liittyvien yhteisön tukikehysten määrärahojen alustava jako jäsenvaltioiden kesken tehdään määrästä, joka on vuoden 1994 hintatason mukaan suuruudeltaan 93,81 miljardia ecua ja josta 59,88 miljardia ecua jaetaan neljän koheesiorahoitusvälineen tukea saavan jäsenvaltion kesken ja 33,93 miljardia ecua muiden tavoitteen 1 mukaisesti tukea saavien alueiden kesken, ON TEHNYT TÄMÄN PÄÄTÖKSEN: 1 artikla Asetuksen (ETY) N:o 2052/88 12 artiklan 4 kohdan ensimmäisen alakohdan mukaisesti tavoitteeseen 1 liittyvien yhteisön tukikehysten varojen alustava jako jäsenvaltioiden kesken on liitteen mukainen. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä lokakuuta 1993. Komission puolesta Bruce MILLAN Komission jäsen (1) EYVL N:o L 185, 15.7.1988, s. 9 (2) EYVL N:o L 193, 31.7.1993, s. 5 (3) EYVL N:o L 79, 1.4.1993, s. 74 (4) EYVL N:o L 374, 31.12.1988, s. 1 (5) EYVL N:o L 193, 31.7.1993, s. 20 LIITE >TAULUKON PAIKKA> >TAULUKON PAIKKA>